TFG บวก 2% โบรกอัพกำไรปีนี้ใหม่ 2.9 พันล้าน รับอานิสงส์ “ราคาไก่-หมู” พุ่ง ชูเป้า 7.50 บ.
TFG บวก 2% โบรกอัพกำไรปีนี้ใหม่ 2.9 พันล้านบาท ทำจุดสูงสุดใหม่ รับอานิสงส์ “ราคาไก่-หมู” ในประเทศยังสูงต่อเนื่องถึงปี 2566 จากผลของ ASF ที่ระบาด ชูราคาเป้า 7.50 บ.
TFG บวก 2% โบรกอัพกำไรปีนี้ใหม่ 2.9 พันล้านบาท ทำจุดสูงสุดใหม่ รับอานิสงส์ “ราคาไก่-หมู” ในประเทศยังสูงต่อเนื่องถึงปี 2566 จากผลของ ASF ที่ระบาด ชูราคาเป้า 7.50 บ.
23 มิ.ย. 2565

ผู้สื่อข่าวรายงานว่า วันนี้ (23 มิ.ย. 2565) ราคาหุ้น บริษัท ไทยฟู้ดส์ กรุ๊ป จำกัด (มหาชน) หรือ TFG ณ เวลา 10:14 น. อยู่ที่ระดับ 6.65 บาท บวกไป 0.15 บาท หรือขึ้นไป 2.31% ทำจุดสูงสุดที่ 6.75 บาท ขณะที่ทำจุดต่ำสุดที่ 6.55 บาท ด้วยมูลค่าการซื้อขาย 176.87 ล้านบาท

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์วันที่ 23 มิ.ย. 2565 แนะนำ “ซื้อ” TFG ปรับราคาเป้าหมายขึ้นเป็น 7.50 บาท หลังจากผู้บริหารให้ภาพแนวโน้มราคาหมูและราคาไก่ในประเทศยังสูงต่อเนื่องถึงปี 2566 จากผลของ ASF ที่ระบาด ทำให้ไก่ที่เป็นสินค้าทดแทนปรับขึ้นสูงสุดในรอบ 9 ปี Demand ในประเทศแข็งแกร่ง ขณะที่การส่งออกยังดีต่อเนื่อง
ส่วนฝั่งต้นทุนแม้ปรับขึ้น แต่สามารถขึ้นราคาขายชดเชยได้ทั้งหมด อย่างไรก็ตามทางฝ่ายวิจัยปรับกำไรปี 2565 ขึ้นจาก 2 พันล้านบาท เป็น 2.85 พันล้านบาท ทำจุดสูงสุดใหม่ ส่วนความเสี่ยงคือราคาเนื้อสัตว์ปรับตัวลงเร็วกว่าคาด
ขณะที่สัญญาณเทคนิค ให้แนวรับ 6.30-6.20 จุด หากหลุดแนวรับถัดไป 6.00 บาท ขณะที่แนวต้าน 6.65-7.00 บาท